laion/Wikipedia-Exotic huggingface dataset:
הספרייה המרכזית ע"ש ארן

הספרייה המרכזית על שם זלמן ארן, היא הספרייה המרכזית של אוניברסיטת בן-גוריון בנגב בבאר שבע. מבנה הספרייה תוכנן בסגנון הברוטליזם על ידי האדריכלים מיכאל ושולמית נדלר, שמואל ביקסון ומשה גיל. בראשית שנות השישים החלו ההכנות להקמת המכון להשכלה גבוהה נגב בבאר שבע, מכון שהפך לימים לאוניברסיטת בן-גוריון בנגב. בבניין הראשון של המכון הוקמה בשנת 1965 ספרייה והמנהלת הראשונה הייתה ד"ר נורית רויטברג. הספרייה החלה את דרכה עם אוסף של כ 1500 ספרים, בעיקר בנושא אזור הדרום, עם השנים גדל אוסף הספרים בספרייה עד שבשנת 1971 מנה כ- 71,000 ספרים ובעשור השני של המאה ה-21 מנה למעלה ממיליון כותרים. גודל הספרייה השפיע על ההחלטה על הפיכת המכון לאוניברסיטה בשנת 1969. קטלוג הספרייה זמין לציבור הרחב באינטרנט. הספרייה נקראת ע"ש שר החינוך זלמן ארן שהיה בין הדוחפים להקמת האוניברסיטה. בסוף שנות השישים התקיימה תחרות לבניית הספרייה שבה זכה משרד "נדלר, נדלר, ביקסון, גיל אדריכלים". קודם לכן תכנן המשרד בבירת הנגב את בניין קולנוע קרן ואת בניין העירייה בעיר. אבן הפינה למבנה הספרייה הונחה בשנת 1971 והבניין נחנך בשנת 1972. הבניין היה המבנה הראשון בקריית האוניברסיטה. המתכננים רצו להקים ספרייה שמתמודדת עם האקלים והרעיון של הקמת קמפוס אקדמי באמצע המדבר. המבנה בנוי בטון חשוף, בחזיתות הפונות לכיוון דרום ומזרח, החשופות לשמש שעות רבות ביום, עוצב הבטון בצורה ש"תשבור" את קרני השמש ותמנע התחממות מיותרת. אולם הקריאה המרכזי של הספרייה הוא חלל גדול המחולק למפלסים שונים לקבלת פרטיות מצד אחד והמשכיות מצד שני. בתקרת הספרייה עשרות חלונות המכניסים אור טבעי פנימה ומייתרים את השימוש בתאורה מלאכותית בשעות היום. אגדה אורבנית טוענת שחזית המבנה אמורה לדמות ינשוף כשזוג חלונות עגולים מדמים עיניים והחלונות שבגג מדמים נוצות. בספרייה קיימים אולמות קריאה לפי נושאים וכן אוספים מיוחדים כגון: אולם הקריאה למדעי החברה אולם הקריאה למדעי הרוח אולם הקריאה למדעי הטבע והנדסה אולם הקריאה לתולדות עם ישראל ומדעי היהדות הארכיון לתולדות ההתיישבות בנגב ע"ש דוד טוביהו. חדר ישעיה ברלין, אוסף ספרים שניתנו לו במתנה ונתרמו לספרייה. חדר אמנות, חדר הכולל ספרים וכתבי עת בנושא אומנות. תולדות הספרייה, בתוך אתר האוניברסיטה חיפוש בקטלוג הספרייה, בתוך אתר האוניברסיטה מיכאל יעקובסון, סקירה אדריכלית על הספרייה המרכזית ע"ש זלמן ארן באתר 'חלון אחורי', 15/11/2010. יהושע בראון וחיה לוסקי, ‏הארכיון לתולדות ההתיישבות בנגב על-שם דוד טוביהו, קתדרה 20, יולי 1981 מיכאל יעקובסון, סיבוב בארכיון לתולדות ההתיישבות בנגב ע"ש דוד טוביהו באתר 'חלון אחורי', 07/10/2010 מיכאל יעקובסון: סקירה אדריכלית מצולמת של בניין הספרייה, באתר 'חלון אחורי', 27 ביוני 2015
העימות המתודולוגי

העימות המתודולוגי או בשמו המוכר מתודנשטרייט (בגרמנית: Methodenstreit) הייתה מחלוקת חשובה בנוגע למתודה המדעית והאופי האפיסטמולוגי של הכלכלה. העימות התנהל בשנות השמונים ותחילת שנות התשעים של המאה התשע עשרה בין אנשי האסכולה האוסטרית בכלכלה בראשות קרל מנגר וחסידי האסכולה ההיסטורית הגרמנית בראשות גוסטב פון שמולר. הוויכוח התעורר בעקבות ספרו של קרל מנגר משנת 1883, "חקר שיטות מדעי החברה והכלכלה הפוליטית עם התייחסות מיוחדת לכלכלה". הספר ספג ביקורת רוויית בוז של שמולר ובתגובה פרסם מנגר בשנת 1884 מאמר תגובה תחת השם "שגיאות ההיסטוריציזם בכלכלה הגרמנית" שהצית את הוויכוח במלוא עוזו. הכוחות המתעמתים היו רחוקים מלהיות שקולים מבחינה מספרית. האסכולה ההיסטורית אותה ייצג שמולר נהנתה משליטה כמעט בלעדית בעולם האקדמיה בגרמניה. מן העבר השני, ניצבו בעיקר קרל מנגר ומאוחר יותר תלמידיו פרידריך פון ויזר ובהם-באוורק—קבוצת כלכלנים אותה כינה שמולר בלעג "האסכולה האוסטרית". על–פי תפישתם של אנשי האסכולה ההיסטורית, הייתה הכלכלה מדע מדויק בהתהוות. חקר ההיסטוריה הכלכלית של תקופות קודמות ושיפור הניתוח הסטטיסטי, גרסו, יובילו לפיתוח חוקים חברתיים חדשים וטובים יותר, המבוססים על לקח הניתוח המדעי. אנשי האסכולה דחו את הרעיון שניתן לאתר חוקים כלליים כלשהם בכלכלה, ובמיוחד ביחס להתנהגותו והעדפותיו של הפרט. במקום זאת, הם גרסו כי יש לחקור את החברה בכללה, כגושים קולקטיביים. הכלכלן צריך לאסוף את כל הנתונים האפשריים בדקדקנות ולפתח מתוכם תיאור שיטתי של ההתרחשות. כל מחקר אחר לבד מההיסטורי, גרסו, אינו אפשרי. מנגר, מנקודת מבטם, ניסר את העץ שעליו ישבו אלפי חוקרים באוניברסיטאות. הוא כפר בקיומו של ידע מוחלט ואובייקטיבי על המצב הכלכלי או באפשרות לפתח מתודה מדעית-ניסויית בנוסח מדעי-הטבע, כפי ששאפו אנשי האסכולה לפתח. חמור מכל, הוא גרס כי לכלכלן אין למעשה אפשרות לנבא התפתחויות כלכליות עתידיות על בסיס החקר ההיסטורי, ולגלג ליומרתם של שמולר ועמיתיו להציע למונרך הפרוסי כלי מדיניות לעיצוב הכלכלה באופן מדעי. הוויכוח עצמו הסתיים בניצחונם של אנשי האסכולה האוסטרית מן הטעם הפשוט שאנשי האסכולה ההיסטורית פרשו ממנו וסירבו להמשיכו. הוויכוח עצמו, גם לדעת אנשי האסכולה האוסטרית (לדוגמה, לודוויג פון מיזס), היה במידה רבה חסר טעם, שכן הסוגיות שהועלו בו לא מוצו. האסכולה ההיסטורית הגרמנית המשיכה למשול בכיפה, לפחות בזירה הגרמנית. למרות זאת, הייתה לוויכוח תוצאה חשובה אחת—התגבשותה של קבוצת כלכלנים באוסטריה סביב רעיונותיו של קרל מנגר, שתוצאתה הייתה ייסודה של האסכולה האוסטרית. במקור: Untersuchungen über die Methode der Sozialwissenschaften und der Politischen Oekonomie insbesondere. במקור: Die Irrtümer des Historismus in der Deutschen Nationalökonomie.
חבית יין

חבית יין היא חבית לאחסון ולשינוע יין. במשך דורות רבים החביות יוצרו מעץ וזאת בשל העובדה שזני עצים שונים מקנים טעמים ואיכויות שונות ליין. כיום נעשה שימוש בעיקר בעץ אלון. מהעץ מועבר אל היין הטאנין, וככל שהעץ חדש יותר, כך כמות הטאנין המועברת גדלה ועמה כושר ההתבגרות של היין. במאה ה-20 ואילך מיוצרות חביות יין גם מפלדת אל-חלד. סוג העץ, מצבו והאתר שבו נמצאת החבית, משפיעים על ניחוחו וטעמו של היין, האם תשהה במרתף עמוק ולח, או במחסן שבו האוויר יבש, במקום גבוה בהרים או על שפת הים. חביות יין הן אובייקט לשימוש משני באמנות ובנוי. לאחר כריתת העץ הוא עובר תהליך ייבוש כדי לחזק אותו ולוודא את עמידותו הפיזית והמכנית. שלב הקלייה הוא השלב בעל ההשפעה הגדולה ביותר בתהליך ייצור החבית שכן יש שלושה סוגי קלייה: קלה, בינונית וכבדה, כל סוג קובע את ההרכב הכימי של העץ מה שמייצר את התרכובות הנדיפות של החבית. על מנת לתת לחבית את צורתה הגלילית יש לחמם את העץ ולאחר מכן להדק את הסגירה בעזרת חישוקי מתכת. איכות היין המיושן תלויה בעיקר בזמן היישון ובהרכב העץ. חבית היין מיוצרת לרוב מעץ אלון אשר נחשב כלי אידיאלי לאחסון יין וזאת בשל גמישותו ומבנהו אשר מונע דליפות ומאפשר כניסת חמצן במידה מועטה שתורמת לטעמו של היין. לעץ האלון השפעות חיוביות נוספות אשר משפרות את ארומת היין, צבעו ויציבותו. לחבית מספר תפקידים במהלך יישון היין. עץ האלון מפרק מספר חומרים ובכך מחזק את ארומת היין, החבית תורמת תחושת עפיצות והפעפוע המתון של החמצן בתוך העץ גורם לתגובות כימיות שמייצבות את צבע היין. כאשר היין נח בתוך החבית מתאפשרת שקיעה של חומר קוליאידי אשר הופך את היין לצלול ויציב. איכות תהליך היישון נקבעת על פי מספר גורמים: מקור העץ, תיבול, דרגת הקלייה ומספר השימושים בחבית. השימוש בחביות עץ אלון ליישון יין כרוך בהוצאות גבוהות ולכן מטעמי חיסכון נבדקות חלופות לשיטה מסורתית זו, אחת החלופות היא הוספת שבבי עץ אלון ליין לצורך יצירת הניחוח והטעם של עץ האלון, עם זאת במדינות מסוימות נאסר השימוש במוצרי אלון חלופיים, מה שמאפשר לייננים ממדינות אחרות להשתמש בחלופות ולמכור בזול את מוצריהם. מיכאל בן-יוסף, ספר היין, (עורכת: נירה רוסו), ירושלים, הוצאת כתר, 1990, עמ' 65–66 מדיה וקבצים בנושא חבית יין בוויקישיתוף נדיר: כך מייצרים חביות יין, באתר הידברות, 11 בדצמבר 2016 לה מונד, מה קורה כשמיישנים יין בתוך הים, באתר הארץ, 19 ביוני 2012. זהרה רון, ‏צפו בתמונות: המטמורפוזה של חבית יין משומשת, באתר גלובס, 8 ביולי 2012. Teresa Garde-Cerdán, Carmen Ancín-Azpilicueta, Review of quality factors on wine ageing in oak barrels, Trends in Food Science & Technology 17, 2006-08-01, עמ' 438–447 doi: 10.1016/j.tifs.2006.01.008 Maria Nikolantonaki, Samar Daoud, Laurence Noret, Christian Coelho, Impact of Oak Wood Barrel Tannin Potential and Toasting on White Wine Antioxidant Stability, Journal of Agricultural and Food Chemistry 67, 2019-07-31, עמ' 8402–8410 doi: 10.1021/acs.jafc.9b00517 Maria del Alamo-Sanza, Ignacio Nevares, Oak wine barrel as an active vessel: A critical review of past and current knowledge, Critical Reviews in Food Science and Nutrition 58, 2018-11-02, עמ' 2711–2726 doi: 10.1080/10408398.2017.1330250 Purificación Hernández-Orte, Ernesto Franco, Carlos González Huerta, Juana Martínez García, Criteria to discriminate between wines aged in oak barrels and macerated with oak fragments, Food Research International 57, 2014-03-01, עמ' 234–241 doi: 10.1016/j.foodres.2014.01.044
Medal of Honor: Frontline

Medal of Honor: Frontline הוא משחק ירי בגוף ראשון שפותח על ידי EA LA והופץ על ידי EA. המשחק יצא לפלטפורמות ה-Xbox, הפלייסטיישן 3, הנינטנדו גיימקיוב והפלייסטיישן 2. המשחק יצא לפלטפורמת הפלייסטיישן 2 ב-28 במאי 2002 לצפון אמריקה, ב-7 ביוני 2002 לאירופה וב-24 באוקטובר 2002 ליפן. מספר חודשים אחר כך הופץ המשחק גם לפלטפורמות הנינטנדו גיימקיוב וה-Xbox (ב-10 בנובמבר 2002 לצפון אמריקה, וב-6 בדצמבר 2002 (לאירופה) ולפלטפורמת הפלייסטיישן 3 (ב-12 באוקטובר 2010 לצפון אמריקה, וב-15 באוקטובר 2010 לאירופה). Medal of Honor: Rising Sun דף הבית של המשחק (באנגלית) המשחק באתר IMDb (באנגלית) המשחק באתר MobyGames (באנגלית) המשחק ל-PS2 באתר GameRankings (באנגלית) המשחק ל-Xbox באתר GameRankings (באנגלית) המשחק ל-GC באתר GameRankings (באנגלית) המשחק ל-PS2 באתר Metacritic (באנגלית) המשחק ל-Xbox באתר Metacritic (באנגלית) המשחק ל-GC באתר Metacritic (באנגלית) המשחק ל-PS3 (באנגלית) כתבה קצרה על המשחק (באנגלית) Medal of Honor: Frontline, במסד הנתונים הקולנועיים IMDb (באנגלית)
משה יטבת

משה יטבת (לנצט) (14 בדצמבר 1923 - 21 בינואר 2013) היה קצין צה"ל בדרגת אלוף-משנה, אשר פיקד על חטיבת קרייתי. יטבת נולד ברומניה לצבי ואירנה לנצט, במשפחה בת שלושה ילדים. הוריו עלו לארץ ישראל איתו ועם אחותו בתיה לנצט ב-1924, והיו מהמתיישבים הראשונים בהרצליה. אחיו הצעיר, כרמל, נולד בהרצליה. בגיל צעיר הצטרף להגנה, שימש מפקד גדוד השרון בגדנ"ע. במלחמת העצמאות שירת כמפקד מחלקה וכסגן מפקד פלוגה ב' בגדוד 32 של חטיבת אלכסנדרוני, הגדוד סופח לחטיבה 7 והפלוגה לחמה בקרבות לטרון, בהן נהרגו עשרות מחייליה, ויטבת עצמו נפצע. בהמשך מונה למפקד פלוגה א' בגדוד 32, והיה בראש הכוח שכבש את אזור עין גדי. לאחר המלחמה עלה בדרגות הפיקוד, סיים את המכללה לביטחון לאומי, שירת כראש ענף תורת לחימה במחלקת ההדרכה ובמלחמת סיני הצטרף כקצין מטה לחטיבה 27. אחרי המלחמה היה חבר במשלחת צה"ל לאלג'יריה, במטרה ללמוד את דרכי הפעלת המסוקים בצבא הצרפתי. לפני מלחמת ששת הימים מונה למפקד חטיבה 4. במלחמה פעלה חטיבה זו כחטיבה מרחבית בגזרה הירדנית, גדודי החי"ר של החטיבה היו מפוזרים במוצבים שונים באזור השפלה. עם פרוץ הקרבות קיבלה החטיבה פיקוד על שתי פלוגות חי"ר על זחל"מים, פלוגת טנקי AMX-13, יחידת סיור חטיבתית ויחידת סיור פיקודית (סיירת חרוב) מוגברת במחלקת שריוניות מסיירת דוכיפת, בהמשך חבר אליה גדוד צנחנים מחטיבה 80, ושני הגדודים האורגנים שלה שנאספו מהמוצבים. החטיבה כבשה את מובלעת לטרון, אזור בית חורון והרי גופנא, והגיעה עד פאתי העיר רמאללה. במהלך הקרבות נפצע יטבת, ואת מקומו מילא מפקדה לשעבר יוסף הרפז. בתפקידו האחרון בצה"ל שירת כנספח הצבאי הראשון בטוקיו. השתחרר בדרגת אלוף-משנה באפריל 1975 ומונה לראש שליחי הסוכנות היהודית בבריטניה. נישא לחוה לבית פולק בשנת 1949 ועברו לגור בנוף ים למשך 12 שנים. לאחריהן עברו לתל אביב. לזוג נולדו שתי בנות - סמדר ואיריס. אחותו, בתיה לנצט, שנפטרה ב-2019, הייתה שחקנית של התיאטרון הקאמרי. חלק מן הנספחים והטבלאות אצל מרדכי נאור בלקסיקון כח המגן – ההגנה, תל אביב: משרד הביטחון – ההוצאה לאור, 1992 משה יוטבת-לנצט - הילד הראשון של הרצליה הלך לעולמו, באתר הרצליה לוקאל ראיון של משה יטבת למודי שניר בערוץ היוטיוב של עמותת "תולדות ישראל" לתיעוד דור תש"ח תפישת עין גדי במלחמת העצמאות, באתר עין גדי
זריצקי

האם התכוונתם ל... אוסקר זריצקי – מתמטיקאי יהודי אמריקאי - רוסי, על שמו טופולוגית זריצקי דוד זריצקי – סופר חרדי יוסף זריצקי – צייר ישראלי יוסף זריצקי (רב) – מומחה כשרות חרדי
אופטימיזציית קן הנמלים

אופטימיזציית קן הנמלים (באנגלית: Ant Colony Optimization ובראשי תיבות ACO) היא שיטת אופטימיזציה ששימושה המקורי הוא למציאת פתרון מקורב לבעיות קשות בתורת הגרפים שעיקרן מציאת מסלולים קצרים במשקל או מרחק, לדוגמה, בעיית הסוכן הנוסע. את השיטה ניסח ד"ר מרקו דוריגו בשנת 1992 כחלק מעבודת הדוקטורט שלו. הבעיה הראשונית אותה פתר דוריגו בעזרת שיטה זו הייתה הגרסה הסכמטית של מציאת מקור מזון בסביבת קן נמלים. בעולם הטבע הנמלים בתחילה משוטטות באופן אקראי על פני הקרקע בסביבת הקן. אם נמלה מוצאת מקור מזון היא נושאת ממנו חלק ומותירה שובל של פרומונים לאורך המסלול שבין הקן למקור המזון. נמלים משוטטות אחרות שנתקלות בשובל עשויות לבחור להמשיך לטייל לאורכו בסבירות גבוהה בהתאם לרמת הפרומון לאורך השביל. כל נמלה שמתווספת לאורך השביל מחזקת את כמות הפרומון שבו. כאשר מתכלה המזון, נמלים ימשיכו לשוטט באופן אקראי לכיוונים אחרים ולא לחזור על עקבות הפרומון לאורך השביל ולאחר זמן הוא יתנדף. בצורת הסריקה הזו, נמלים יעדיפו לטייל לאורך מסלולים קצרים יותר במרחק היות שתדירות מעבר הנמלים בהן גבוהה יותר בהשוואה למסלולים ארוכים במרחק ולכן ריכוז הפרומון בהם ישמר ברמות גבוהות יותר בהתאם. אופטימיזציית הנחיל Ant Colony Optimization (באנגלית)
קלבדיה בויארסקיך

קלבדיה בויארסקיך (ברוסית: Кла́вдия Боя́рских; ‏11 בנובמבר 1939 – 12 בדצמבר 2009) הייתה ספורטאית בענף סקי למרחקים סובייטית, בעלת 3 מדליות באולימפיאדת החורף, מהן כולן זהב. בנוסף לכך היא זכתה ב-3 מדליות באליפויות העולם. קלבדיה בויארסקיך נולדה בעיירה במחוז סברדלובסק. כבר בילדות היא הצטיינה בענפי ספורט שונים. לאחר סיום בית הספר קלבדיה בויאסקיך החלה לימודים בטכניקום לספורט תוך התמחות בטניס שולחן. מאמן בענף סקי ראה את הספורטאית הצעירה והציעה לה לעבור לאימונים אצלו. בתקופה זו היא עברה תאונת דרכים קשה ולדעת הרופאים היא הייתה צריכה לעזוב ספורט תחרותי. המאמן של קלבדיה בויארסקיך התעקש בהמשך האימונים ועיבד בשבילה תוכנית אימונים אישית. בגיל 20 הספורטאית נכללה בנבחרת ברית המועצות. שיא הקריירה שלה היה בשנים 1964–1966 כאשר היא זכתה במדליות באולימפיאדה ובאליפות העולם. בשנים 1964–1967 היא זכתה 6 פעמים באליפות ברית המועצות במרחקים שונים. היא עזבה את התחרויות לאחר שמאמן הנבחרת דרשה ממנה לכלול אותה כמאמן במסמכים הרשמיים, אף על פי שלא הייתה לה שום נגיעה לנושא. קלבדיה בויארסקיך סירבה ובעקבות כך לא הוזמנה יותר לנבחרת. לאחר סיום הופעות בתחרויות בויארסקיך סיימה מכון הפדגוגי בסברדלובסק ועסקה באימון ילדים. לכבודה כל שנה התקיימו תחרויות בסקי למרחקים על שמה. לאולימפיאדת 1964 בויארסקיך הגיעה כספורטאית עתודה בנבחרת. במהלך האימונים התברר שהיא נמצאת בכושר גבוה והוחלט בכל זאת לכלול אותה בתחרות ל-5 ק"מ במקום אחד הספורטאיות הוותיקות יותר. בעקבות הצלחתה וזכייתה במדליית זהב היא נכללה בתחרות ל-10 ק"מ בו זכתה במדליית זהב שנייה (כל שלוש המדליות הוענקו לספורטאיות מברית המועצות) ובתחרות שליחים בו הנבחרת זכתה במקום הראשון. מדיה וקבצים בנושא קלבדיה בויארסקיך בוויקישיתוף קלבדיה בויארסקיך, באתר הוועד האולימפי הבין-לאומי קלבדיה בויארסקיך, באתר olympedia.org קלבדיה בויארסקיך באתר הפדרציה הבינלאומית לסקי Fis-Ski (באנגלית)
קרדיגן

קַרְדִּיגָן (באנגלית: Cardigan) ("מִקְטוֹרָה" על פי האקדמיה ללשון העברית) הוא סוג של סוודר סרוג עם פתח קדמי הנלבש כבגד עליון מעל לבגדים הרגילים, בדומה לז'קט. לרוב ניתן לכפתר את הקרדיגן או לסגור אותו באמצעות רוכסן, לקשור אותו באמצעות חגורה סרוגה או להשאירו פתוח. הקרדיגן שונה מסוודר רגיל, בכך שאינו נלבש מעל הראש. הקרדיגן לרוב עשוי מצמר טבעי, צמר סינתטי או כותנה. הקרדיגן נקרא על שם ג'יימס ברודנל, רוזן קרדיגן השביעי, מייג'ור-גנרל (גנרל ראשי, דרגה המקבילה לאלוף) בצבא בריטניה אשר הנהיג את הסתערות הבריגדה הקלה במהלך הקרב על בלאקווה במלחמת קרים. הדגם של הקרדיגן עוצב בדומה למקטורן מצמר סרוג אשר נראה שהקצינים הבריטים לבשו לאחר המלחמה. פרסום סיפור הקרב בצירוף התהילה לה זכה ברונדל לאחר המלחמה גרמו לפופולריות של פריט הלבוש. נראה שבתחילה המושג התייחס רק לווסט חסר-שרוולים, אבל עם הזמן עבר לתאר גם פרטי לבוש נוספים. השם קרדיגן, הוא אחד משלושה שמות של פריטים סרוגים שנאמר עליהם שנולדו במשך מלחמת קרים. המילה הופיעה לראשונה בדפוס ב-1868, שנת מותו של הרוזן קרדיגן. יש להניח שהוא לבש בגד כזה בשנותיו האחרונות בפארק דין נורזהאמפתונשייר, (Dean Park, Northhamptonshire), בתי האחוזות הכפריות באנגליה היו ידועים לשמצה בקור ששרר בהם. הפריט השני הוא 'קסדת בלאקלווה' (balaclava helmet) כובע המכסה את הראש האוזניים וצידי הצוואר. בישראל בתקופת הפלמ"ח זכה לכינוי כובע גרב. הפריט השלישי הוא 'רגלן' (Raglan), בדרך כלל מדברים על 'שרוול רגלן' או 'סוודר רגלן', סוודר ששרווליו מחוברים לגב ולחלק הקדמי בתפר אלכסוני מבית השחי לצידי הצוואר. כיום, קרדיגנים פשוטים לרוב נלבשים מעל חולצות או במקום ג'קט מחוייט, כצורה פחות רשמית של מקטורן או ווסט אשר מחזיקים את העניבה לאחר שמקטורן החליפה הוסר. הקרדיגן הוא פריט הניתן ללבישה בצורה רב גוונית, יש קרדיגנים המשמשים לאירועים רשמיים וכאלה שלא. כמו כן, ניתן ללבוש את הקרדיגן בכל מזג אוויר, אף על פי שלרוב הוא נלבש בחורף. הקרדיגן מגיע במגוון של אורכים (ברך, אגן, מותן), צבעים וסגנונות (חלק, פסים ועוד). סוודר כובע גרב סריגה Margaret Hubert, Knitting and Crocheting Basics, One-Piece Knits that fit, New York: Van Nostrand Reinhold, 1978, עמ' 11, ISBN 0-442-23567-4. (באנגלית) Richard Rutt, The Cromean War, A History of HAND KNITTING, 1989, Loveland, USA: Interweave, 1987, עמ' 135, ISBN 0-934026-35-1. (באנגלית)
ראמי חמדאללה

פרופ' ראמי חמדאללה (בערבית: رامي الحمد الله; נולד ב-10 באוגוסט 1958) הוא פוליטיקאי ובלשן פלסטיני, שכיהן כראש ממשלת הרשות הפלסטינית בין השנים 2013-2019. מחליפו הוא מוחמד אשתייה. ראמי חמדאללה נולד בכפר ענבתא, הסמוך לטולכרם. בשנת 1980 קיבל תואר ראשון באנגלית ובאמנות מאוניברסיטת ירדן. את התואר השני השלים ב-1982 באוניברסיטת מנצ'סטר, וב-1988 קיבל תואר דוקטור בבלשנות יישומית מאוניברסיטת לנקסטר. חמדאללה שימש כפרופסור לבלשנות באוניברסיטת א-נג'אח, ובשנים 1998–2013 כיהן כנשיא האוניברסיטה. בשנת 2000 נהרגו שלושת ילדיו של חמדאללה, תאומים בני 11 וילד בן 9, בתאונת דרכים. אשתו של חמדאללה, אשר נהגה ברכב, התנגשה ברכב ישראלי סמוך לשכם. היא נפצעה קשה ואושפזה בתרדמת במשך חצי שנה. לאחר שהתאוששה, נולדה לזוג בת. ב-2002 התמנה למזכ"ל ועדת הבחירות המרכזית, ובמסגרת תפקיד זה פיקח על הבחירות לנשיאות הרשות הפלסטינית (2005) ועל הבחירות הכלליות ברשות. ב-2 ביוני 2013 הודיע נשיא הרשות הפלסטינית מחמוד עבאס על מינויו של חמדאללה לראש ממשלה. ב-6 ביוני הושבעה ממשלתו של חמדאללה. כעבור כשבועיים, ב-20 ביוני, הגיש את התפטרותו, אולם זמן קצר לאחר מכן חזר בו מהתפטרותו. ב-2 ביוני 2014, בעקבות הסכם הפיוס בין ארגון חמאס לפת"ח מונה לעמוד בראש "ממשלת טכנוקרטים". ב-2017 טען שישראל, יחד עם מנגנוני הביטחון הפלסטינים, מנעה אינתיפאדה שלישית במדיניותה כלפי פיגועי הטרור הפלסטיני בין השנים 2015–2016. ב-13 במרץ 2018 ניצל מהתנקשות בו בעת ביקורו ברצועת עזה. ב-29 בינואר 2019 הגיש את התפטרותו מתפקיד ראש הממשלה לנשיא עבאס. מדיה וקבצים בנושא ראמי חמדאללה בוויקישיתוף ראמי חמדאללה, ברשת החברתית פייסבוק ראמי חמדאללה, ברשת החברתית אקס (טוויטר) ראמי חמדאללה באתר אוניברסיטת א-נג'אח. אליאור לוי, הוכרז ראש ממשלה חדש לרשות: ראמי חמדאללה, באתר ynet, 2 ביוני 2013. ג'קי חורי ועמוס הראל, פרופ' ראמי אל-חמדאללה מונה לראש ממשלת הרשות הפלסטינית, באתר הארץ, 2 ביוני 2013. ראמי חמדאללה, באתר אנציקלופדיה בריטניקה (באנגלית) יאסר עוקבי, ‏ממשלת חמדאללה הודיעה רשמית על התפטרותה, כאב ראש לאבו מאזן בהרכבת חדשה, באתר מעריב אונליין, 29 בינואר 2019 The alumni magazine של אוניברסיטת לנקסטר. חפשו Hamdallah (באנגלית) ראש הממשלה הפלסטיני החדש מכונה "המצפון", מאמר על חמדאללה בעיתון הניו יורק טיימס (באנגלית) שי כהן, אחרי שבועיים בתפקיד: ראש הממשלה הפלסטיני התפטר, באתר nana10‏, 20 ביוני 2013 ג'קי חורי, עבאס קיבל את התפטרות ראש הממשלה אל־חמדאללה, באתר הארץ, 23 ביוני 2013 אליאור לוי, ראש הממשלה הפלסטיני חזר בו מהתפטרותו, באתר ynet, 13 באוגוסט 2013 אליאור לוי ורועי קייס, ממשלת אחדות עם חמאס: "מחויבים להסכם", באתר ynet, 2 ביוני 2014 אוהד חמו, ‏ראש הממשלה הפלסטיני: "ישראל מנעה אינתיפאדה שלישית", באתר ‏מאקו‏, 5 ביוני 2017 אליאור לוי ויואב זיתון, ראש הממשלה הפלסטיני וראש המודיעין ניצלו מהתנקשות בעזה, באתר ynet, 13 במרץ 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בילי שפירא

בילי (בִּלְהָה) שפירא (נולדה ב-1953) הייתה סגנית נשיא ומנכ"ל האוניברסיטה העברית בירושלים. שפירא נולדה וגדלה בבאר שבע. הוריה הם ברונסילבה וחיים הלפרין, שעלו לישראל מפולין ורוסיה אחרי מלחמת העולם השנייה. היא הייתה אלופת הנגב בקפיצה לגובה בשנת 1969, וייצגה את ישראל בתחרויות באירופה. שפירא השלימה תואר ראשון בלימודים רוסיים וביחסים בינלאומיים, ותואר שני במינהל ומדיניות ציבורית. היא החלה את עבודתה באוניברסיטה העברית ב-1976. ב-2002 מונתה לראש המחלקה (לימים אגף) למינהל תלמידים, אחרי שקודמתה בתפקיד, גיסתה לוינה שפירא, נרצחה בפיגוע בקמפוס הר הצופים. מ-2009 ועד 2017 שימשה כסגן נשיא ומנכ"ל האוניברסיטה. מינואר 2016 ועד ספטמבר 2017 כיהנה שפירא כיו"ר פורום המנכ"לים של ועד ראשי האוניברסיטאות. במסגרת תפקידה קידמה שפירא פרויקטים שונים כמו מיזם המוזיאון לזכר אלברט איינשטיין (נכון לשנת 2020 עדיין לא הוקם), הקמת בניין סוזן וצ'ארלס גודמן למדעי המוח (ELSC) ועוד. בעלה של שפירא הוא חגי שפירא, מנכ"ל חברת הביטוח שירביט. היא אם לארבעה וסבתא לנכדות. בילי שפירא מונתה למנכ"ל האוניברסיטה העברית, באתר האוניברסיטה ליאת רון, ‏פורטפוליו/בילי שפירא, באתר גלובס, 3 בדצמבר 2009 דליה שחורי, מה ייצא לי מזה: הביקוש לחוגים שמקנים מקצוע מכניס גדל, בייחוד לחוגי המינהל, באתר הארץ, 15 בספטמבר 2004 אפרת וייס ודיאנה בחור, ההרוגים בהר הצופים: ישראלים, עולים וזרים, באתר ynet, 1 באוגוסט 2002
קווירילה

קווירילָה (בגאורגית: ყვირილა) הוא נהר במערב גאורגיה, אחד מיובליו של הנהר ריוני. קווירילה נובע ברכס רצ'ה של הקווקז הגדול ומשם הוא זורם בעמק הררי עד נקודת השפך של הנהר דזירולה במימיו; בהמשך, קווירילה זורם במישור קולכתי עד שפיכתו בנהר ריוני ממזרח. קווירילה ניזון בעיקר ממי גשמים. אורכו של קווירילה 140 ק"מ והוא מנקז שטח של 3,630 קמ"ר. ספיקתו הממוצעת של הנהר ליד העיר זסטפוני (תחילת מסלולו המישורי) היא 61 מ"ק לשנייה, ואילו סמוך לשפיכתו בריוני - 90 מ"ק לשנייה. באגן הניקוז של קווירילה נמצאים מכרות המנגן של צ'יאתורה. על גדותיו של הנהר בנויות הערים סצ'חרה, זסטפוני וצ'יאתורה. מדיה וקבצים בנושא קווירילה בוויקישיתוף
מוראלסרסל

מוראלסרסל (בספרדית: Moralzarzal) היא עיירה במרכז ספרד, בקהילה האוטונומית של מדריד. העיירה ממוקמת סמוך לרכס סיירה דה גואדראמה, במרחק של כ-47 קילומטר ממדריד הבירה. העיירה נחשבת לנגישה מאוד מבחינה תחבורתית, עקב מערכת ענפה של כבישים וקווי אוטובוס רבים. מדיה וקבצים בנושא מוראלסרסל בוויקישיתוף אתר האינטרנט הרשמי של מוראלסרסל ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
נסטוראס מיטידיס

נסטוראס מיטידיס (ביוונית: Νέστωρας Μιτίδης; נולד ב-1 ביוני 1991 בלרנקה) הוא כדורגלן קפריסאי המשחק בעמדת החלוץ בלבדיאקוס ובנבחרת קפריסין. מיטידיס החל לשחק כדורגל בגיל צעיר במחלקת הנוער של א.א.ק. לרנקה, ובשנת 2009 עלה לקבוצת הבוגרים של המועדון. בעונתו הראשונה עזר לה לעלות לליגה הבכירה בקפריסין. בעונת 2010/2011 מאמן הקבוצה טון קאנן נתן לו הזדמנות בהרכב הראשון של הקבוצה וב-13 בנובמבר 2010, הוא כבש את השער הראשון שלו בקריירה, שער הניצחון בדקה ה-85 נגד ארמיס ארדיפו. ב-14 ביולי 2011 הבקיע את שערו הראשון במסגרת אירופית בניצחון 0-8 על פלוריאנה המלטזית במסגרת הסיבוב השני של מוקדמות הליגה האירופית. בעונת 2013/2014 הפך לשחקן הרכב קבוע בקבוצה, וב-33 הופעות בליגת העל הקפריסאית כבש עשרה שערים. ב-16 בנובמבר 2010 ערך את הופעת הבכורה שלו במדי נבחרת קפריסין במשחק נגד ירדן. נסטוראס מיטידיס, באתר Transfermarkt נסטוראס מיטידיס, באתר Soccerway נסטוראס מיטידיס, באתר National Football Teams נסטוראס מיטידיס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נבחרת טוגו בכדורגל

הנבחרת של טוגו בכדורגל לגברים העפילה לראשונה לטורניר גביע העולם בכדורגל ב-2006. היא הפסידה בשלושת משחקיה בשלב הבתים לקוריאה הדרומית, שווייץ וצרפת, והודחה מהמשך הטורניר. נבחרת הכדורגל של טוגו הייתה אחת הנבחרות הצבעוניות והחריגות ביותר במונדיאל 2006: לפני כל משחק בירך אותה מכשף וודו שעלה לכר הדשא טרם ההתמודדות. כמו כן, אוהדיה המעטים שהגיעו למשחק לבשו את בגדיה המסורתיים של טוגו. הדירוג הנוכחי של נבחרת טוגו ברשימת הדירוג של פיפ"א, הוא המקום ה-119 בעולם, נכון ל-19 בספטמבר 2024; הניקוד הוא 1,158.81 – עלייה של נקודה אחת לעומת ניקוד קודם. דירוג השיא 46 נמדד לראשונה באוגוסט 2006, והדירוג הנמוך ביותר 136 נמדד לראשונה בספטמבר 2021. ב-8 בינואר 2010, כשאוטובוס הנבחרת נסע דרך קונגו לאנגולה כדי להשתתף בגביע אפריקה לאומות 2010 הותקף האוטובוס ביריות, כשהיורים היו מורדים מארגון FLEC לעצמאות קבינדה, במסגרת העימותים של מלחמת קבינדה. נהג האוטובוס שהסיע את אנשי הנבחרת נהרג במקום, ותשעה אנשים נוספים נפצעו, ביניהם קוג'ובי אביללה, שוער קבוצת החובבים הצרפתית GSI פונטיבי ומגנה של קבוצת וסלואיי הרומנית, סרז' אקקפו. בתחילה התכוונו הטוגולזים להמשיך ולהשתתף באליפות, אך לאחר שגילו כי גם עוזר המאמן מת מפצעיו בבית החולים, החליטו אנשי הנבחרת להודיע על פרישתם מאליפות אפריקה. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה אקדאמי אולופדה עמנואל אדבאיור באשירו סאלו חלילו פאדיגה ז'אן פול אבאלו איחלאס בבו אלכסיס רומאו מוסטפא סאליפו מדיה וקבצים בנושא נבחרת טוגו בכדורגל בוויקישיתוף אתר האינטרנט הרשמי של נבחרת טוגו בכדורגל "החיים שלי ניצלו, אבל החברים שלי מתו", באתר וואלה, 9 בינואר 2010 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל